ai4bharat/Pralekha huggingface dataset:
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड -19 लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 91कोटी 77 लाखांपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 6 कोटी 73 लाखांपेक्षा जास्त मात्रा उपलब्ध
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्रसरकार कटीबद्ध आहे. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75% लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
91,77,37,885
|
|
BALANCE AVAILABLE
|
|
6,73,07,240

केंद्र सरकारने आतापर्यंत राज्ये/ केन्द्र शासित प्रदेशांना आपल्या सर्व स्त्रोताद्वारे 91.77 कोटींपेक्षा जास्त लसींच्या मात्रा  आणि थेट खरेदी याद्वारे पुरवल्या आहेत.
याशिवाय लसीच्या 6.73 कोटी पेक्षा जास्त  शिल्लक आणि न वापरलेल्या अशा मात्रा राज्ये आणि केंद्र शासित प्रदेश आणि खाजगी रुग्णालयांकडे अद्यापही उपलब्ध आहेत.
पंतप्रधान कार्यालय
माजी भारतीय क्रिकेटपटू यशपाल शर्मा यांच्या निधनाबद्दल पंतप्रधानांकडून शोक व्यक्त
नवी दिल्ली, 13 जुलै 2021
भारताचे माजी क्रिकेटपटू आणि 1983 च्या विश्वचषक विजेत्या संघाचे सदस्य यशपाल शर्मा यांच्या निधनाबद्दल पंतप्रधान नरेंद्र मोदी यांनी तीव्र शोक व्यक्त केला आहे.
एका ट्विटमध्ये पंतप्रधान म्हणाले, "यशपाल शर्मा भारतीय क्रिकेट संघाचे तसेच 1983 च्या विश्वचषक विजेत्या संघातले अतिशय प्रिय सदस्य होते. संघातील सहकारी, चाहत्यांसह नवोदित क्रिकेटपटूंसाठी ते प्रेरणादायी होते. त्यांच्या निधनाने व्यथित झालो आहे. त्यांच्या कुटुंबियांप्रति आणि प्रशंसकांप्रति शोकसंवेदना. ओम शांती."S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कोळसा मंत्रालय
ऊर्जा क्षेत्राच्या कोळसा पुरवठ्यावर नियमितपणे देखरेख -कोळसा मंत्रालय
नवी दिल्ली, 8 नोव्हेंबर 2022
- पुरेसा कोळसा पुरवठा सुनिश्चित करण्यासाठी कोळसा, उर्जा, रेल्वे मंत्रालय अतिशय समन्वयाने काम करत आहेत.
- कॅप्टिव्ह कोल ब्लॉक्स 58.6 दशलक्ष टन उत्पादन करतात, 37.5% वृद्धी मिळवतात.
- कोळशाचे उत्पादन आणि पुरवठा आणखी वाढवण्यासाठी 141 नवीन कोळसा खाणींचा नुकताच लिलाव करण्यात आला आहे.
कोळसा मंत्रालयाने स्पष्ट केले आहे की ऊर्जा क्षेत्राला केल्या जाणाऱ्या कोळशाच्या पुरवठ्यावर मंत्रालयाद्वारे ऊर्जा आणि रेल्वे मंत्रालयांच्या निकटच्या समन्वयाने नियमितपणे देखरेख ठेवली जात आहे. या समन्वित प्रयत्नांचा परिणाम म्हणून कोळशावर आधारित देशांतर्गत ऊर्जा प्रकल्पांमधील कोळशाचा अंतीम साठा, यंदाच्या वर्षी 31 ऑक्टोबर रोजी 25.6 दशलक्ष टन इतका होता, जो 2020-21 हे कोविडचे वर्ष वगळता, ऑक्टोबर महिन्यातील सर्वात जास्त साठा होता. वीज क्षेत्राचा देशांतर्गत कोळसा पुरवठा गेल्या वर्षीच्या याच कालावधीपेक्षा 12% अधिक आहे जो कोणत्याही आर्थिक वर्षाच्या पहिल्या सात महिन्यांत वीज क्षेत्राला झालेला सर्वाधिक पुरवठा आहे.
कोळसा उत्पादन क्षमता वाढवण्याच्या उद्दिष्टाने, कोळसा मंत्रालयाने अलीकडेच 141 नवीन कोळसा खाणी व्यावसायिक लिलावासाठी खुल्या केल्या. याआधी लिलाव केलेल्या खाणी जलदगतीने कार्यान्वित करण्यासाठी मंत्रालय, राज्य सरकारे आणि संबंधित केंद्रीय मंत्रालयांशी समन्वय साधत आहे. कोळशाचे जलद बहिर्गमन सुनिश्चित करण्यासाठी पीएम-गतीशक्ती योजने अंतर्गत सर्व प्रमुख खाणींच्या रेल्वे संपर्क पायाभूत सुविधांचा विकास करण्यासाठी मंत्रालय पावले उचलत आहे. तसेच ऊर्जा क्षेत्राला कोळशाची पुरेशी उपलब्धता सुनिश्चित करण्यासाठी कोळसा मंत्रालय वचनबद्ध आहे.N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 131
पंतप्रधान कार्यालय
कांतिसेन श्रॉफ यांच्या निधनाबद्दल पंतप्रधानांकडून शोक व्यक्त
नवी दिल्ली, 13 मे 2021
कांतिसेन श्रॉफ  यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
कांतिसेन श्रॉफ गुजरातचे अत्यंत सहृदयी गृहस्थ होते, एक यशस्वी उद्योजक होते, लघु कारागिरांच्या उत्थानासाठी त्यांनी महत्वाचे योगदान दिले होते.’ असे पंतप्रधानांनी आपल्या ट्वीट मध्ये म्हटले आहे.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
महिला आणि बालविकास मंत्रालय
केरळमध्ये तिरुवनंतपुरम येथे 4 ते 6 एप्रिल 2023 दरम्यान महिला आणि बाल विकास मंत्रालयाची दुसरी G20 सक्षमीकरण  बैठक आयोजित
"महिला सक्षमीकरण: समानता आणि अर्थव्यवस्थेसाठी लाभदायी'' ही या बैठकीची संकल्पना
बैठकीच्या पार्श्वभूमीवर 4 एप्रिल रोजी आयोजित परिसंवादामध्ये महत्वाच्या मुद्यांवर होणार चर्चा
नवी दिल्ली, 3 एप्रिल 2023
महिलांच्या आर्थिक प्रतिनिधित्वाचे सक्षमीकरण आणि प्रगतीसाठी जी 20 आघाडी  ही जी 20 समूहातील देशांचे व्यापार धुरिणांची आणि सरकार यांची आघाडी आहे, खाजगी क्षेत्रातील महिलांचे नेतृत्व आणि सक्षमीकरणाला गती देणे हे याचे उद्दिष्ट आहे. भारताचा महिला नेतृत्वाखालील विकास अजेंडा पुढे नेण्याचे, भारताच्या अध्यक्षतेखालील जी 20 एम्पॉवर 2023 चे उद्दिष्ट आहे
जी 20 सक्षमीकरण कार्यगटाची पहिली बैठक 11-12 फेब्रुवारी रोजी उत्तरप्रदेशात आग्रा येथे झाली. दुसरी बैठक 4 ते 6 एप्रिल 2023 दरम्यान केरळमधील तिरुवनंतपुरम येथे आयोजित करण्यात आली आहे.
"महिला सक्षमीकरण: समानता आणि अर्थव्यवस्थेसाठी लाभदायी '' ही या बैठकीची संकल्पना आहे. भारताचे जी 20 अध्यक्षपद हे महिलांच्या आर्थिक सक्षमीकरणाच्या दिशेने सर्वसमावेशक, न्याय्य, महत्त्वाकांक्षी, निर्णायक आणि कृती-केंद्रित परिवर्तनीय बदलांना पुढे घेऊन जात आहे.
महिला आणि बाल विकास मंत्रालयाचे राज्यमंत्री डॉ. मुंजापारा महेंद्रभाई या बैठकीत सहभागी होतील आणि बैठकीला उपस्थित प्रतिनिधींना संबोधित करतील. जी 20 सक्षमीकरण 2023 च्या अध्यक्षा डॉ. संगिता रेड्डी या बैठकीला उपस्थित राहणार आहेत आणि त्यादेखील बैठकीला संबोधित करणार आहेत.
दुसऱ्या जी 20 सक्षमीकरण बैठकीच्या प्रारंभीच्या सत्रात, '25x25 ब्रिस्बेन उद्दिष्टांच्या दिशेने महिलांचे सक्षमीकरण करून आर्थिक समृद्धी मिळवणे 'या विषयावरील पूर्ण सत्रानंतर परिसंवादही होणार आहे.
बैठकीच्या पार्श्वभूमीवर 4 एप्रिल रोजी आयोजित अन्य कार्यक्रमांमधील परिसंवादात, 'शाळा-ते-कार्यस्थळ' स्थित्यंतरे आणि कारकीर्द विकासाच्या संधी उपलब्ध करणे; देखभाल संबंधी अर्थव्यवस्थेला पाठबळ देण्यासाठी सक्षम पायाभूत सुविधांमध्ये गुंतवणूक करणे; महिला सक्षमीकरणासाठी कॉर्पोरेट संस्कृतीच्या दिशेनं मार्गक्रमण या विषयावर महत्वाच्या मुद्द्यांवर चर्चा केली जाणार आहे.
मुख्य कार्यक्रमासह चहा, कॉफी, मसाले आणि काथ्याची लागवड आणि उत्पादनामध्ये , महिलांच्या नेतृत्वाखालील एफपीओ आणि महिलांनी तयार केलेली स्वदेशी खेळणी, हातमाग आणि हस्तकला उत्पादने तसेच आयुर्वेदिक आणि निरामय उत्पादने यांची लागवड आणि उत्पादनामधील महिलांचा सहभाग दर्शवण्यासाठी राष्ट्रीय फॅशन तंत्रज्ञान संस्थेची संकल्पना असलेल्या आणि त्यांनी मांडलेल्या प्रदर्शनाचेही आयोजन करण्यात आले आहे. हे प्रदर्शन डिजिटल वैशिष्ट्यांसह सुसज्ज असेल जे अभ्यागतांना एक सुंदर अनुभूती देईल.
जी 20 सक्षमीकरणच्या प्राधान्यक्रमांवरील सहमतीच्या मुद्यांच्या अनुषंगाने प्रमुख निष्कर्ष आणि कृती निश्चित करण्यावर या बैठकीच्या समारोप सत्राचा भर असेल.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 81
पंतप्रधान कार्यालय
पंतप्रधानांनी दिल्या गणेश चतुर्थीच्या शुभेच्छा
पंतप्रधान श्री नरेंद्र मोदी यांनी गणेश चतुर्थीच्या निमित्ताने जनतेला शुभेच्छा दिल्या आहेत.
एका ट्विटमध्ये पंतप्रधान म्हणाले;
''आपणा सर्वांना गणेश चतुर्थीच्या खूप खूप शुभेच्छा. हा शुभ प्रसंग प्रत्येकाच्या जीवनात सुख, शांती, समाधान आणि आरोग्य घेऊन येवो. गणपती बाप्पा मोरया !
सुक्ष्म, लघु आणि मध्यम उदयोग मंत्रालय
केंद्रीय एमएसएमई मंत्री नारायण राणे उद्यापासून राजस्थानच्या दोन दिवसांच्या दौऱ्यावर; जयपूरमधील सांगानेर येथील झालना डोंगरी आणि कुमारप्पा राष्ट्रीय हँडमेड पेपर संस्था येथे केव्हीआयसी दुकानाचा आढावा घेणार
नवी दिल्ली, 24 नोव्हेंबर 2021
केंद्रीय एमएसएमई मंत्री नारायण राणे उद्यापासून दोन दिवसांच्या राजस्थान दौऱ्यावर जाणार आहेत. जयपूरमधील सांगानेर येथील झालना डोंगरी आणि कुमारप्पा राष्ट्रीय हँडमेड पेपर संस्था येथे केव्हीआयसी दुकानाचा आढावा घेतील. तसेच युथ आयकॉन पुरस्कार 2021 देखील प्रदान करतील. 26 नोव्हेंबर 2021 रोजी जयपूर येथे ते पत्रकारांना संबोधित करतील.
कुमारप्पा राष्ट्रीय हँडमेड पेपर संस्था ही केव्हीआयसीची एक आघाडीची संस्था आहे जी 1991 मध्ये यूएनडीपीच्या सहाय्याने स्थापन करण्यात आली होती. या संस्थेने स्थानिक हस्तनिर्मित पेपर कारखान्यांना संशोधन आणि विकास संबंधी सेवा , सल्लामसलत आणि तांत्रिक सहाय्य प्रदान करणे बंधनकारक आहे. केंद्र सरकारच्या विज्ञान आणि औद्योगिक संशोधन विभागाची संस्थेला मान्यता आहे. उद्योगाच्या आवश्यकतेनुसार ती आठ प्रशिक्षण कार्यक्रम आयोजित करते.
स्वच्छ भारत अभियानांतर्गत, संस्थेने 2018 मध्ये प्लास्टिक कचऱ्यापासून हाताने कॅरीबॅग बनवण्याचे आणखी एक नवीन संशोधन केले. बाजारासाठी या नाविन्यपूर्ण कॅरीबॅग तयार करण्यासाठी 20 टक्के कच्चा कागद टाकाऊ प्लास्टिकमध्ये मिसळला जातो. संस्थेच्या निसर्ग प्रकल्पातील प्लॅस्टिक पुनर्वापर अंतर्गत. अंदाजे 35 टन प्लास्टिक कचऱ्याचा वापर करून सुमारे 40 लाख कॅरीबॅग तयार करण्यात आल्या आहेत. यामुळे 1.4 कोटी रुपयांची कमाई झाली आहे.
संस्थेने पर्यावरण-स्नेही खादी नैसर्गिक रंगही विकसित केला आहे जो या वर्षी 12 जानेवारी रोजी बाजारात आणण्यात आला. या रंगात 25 ते 30 टक्के शेण वापरण्यात आले आहे, ज्यामुळे ते बुरशीरहित आणि जीवाणूरोधक बनते. खादी रंग डिस्टेंपर आणि प्लॅस्टिक इमल्शन या दोन्ही प्रकारांमध्ये उपलब्ध आहे आणि यासारख्या इतर उत्पादनांपेक्षा स्वस्त आहे. संस्थेने व्यावसायिक तत्त्वावर खादी रंगाचे उत्पादन करण्याच्या क्षेत्रात पाच दिवसांचे प्रशिक्षण सुरू केले असून, आतापर्यंत सुमारे 900 लोकांना प्रशिक्षण देण्यात आले आहे. संस्थेने सुमारे 20,000 लिटर खादी नैसर्गिक रंगाचे उत्पादन केले आहे, तर राष्ट्रीय स्तरावर विक्रीसाठी 16 डीलर्सची निवड करण्यात आली आहे.
संशोधन आणि विकास उपक्रम सुरू ठेवत, संस्थेने अलीकडेच शेणापासून काढलेल्या जिवाणू रोधक घटकांसह कापड विकसित केले आहे, जे लवकरच बाजारात आणले जाईल.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131
सांस्कृतिक मंत्रालय
सांस्कृतिक मंत्रालयाच्या सांस्कृतिक संसाधन आणि प्रशिक्षण केंद्राद्वारे स्वातंत्र्यदिन सोहळ्यानिमित्त राष्ट्रीय स्तरावरील देशभक्तीपर कविता स्पर्धेचे आयोजन
नवी दिल्ली, 5 ऑगस्ट 2020
स्वातंत्र्यदिन सोहळ्यानिमित्त सांस्कृतिक मंत्रालयाच्या सीसीआरटी अर्थात सांस्कृतिक संसाधन आणि प्रशिक्षण केंद्र आणि मायगव्ह च्या वतीने राष्ट्रीय स्तरावरील देशभक्तीपर कविता स्पर्धेचे आयोजन करण्यात येणार आहे.
राष्ट्रीय पातळीवरील देशभक्तीपर कविता स्पर्धेत भाग घेण्यासाठी 10 ते 14 वर्षे वयोगटातील प्रतिभावंत मुलांकडून “देशभक्तीपर कविता” मागविण्यात आल्या आहेत. स्पर्धेअंतर्गत मुले इंग्रजीसह भारतीय राज्यघटनेच्या 8व्या अनुसूचीने मान्यता दिलेल्या कोणत्याही भाषेत आपली कविता पाठवू शकतात. प्रत्येक राज्य / केंद्र शासित प्रदेशातून जास्तीत जास्त पाच सर्वोत्कृष्ट कविता निवडल्या जातील, ज्याचे मूल्यांकन राष्ट्रीय स्तरावरील तज्ञ समिती द्वारे केले जाईल. स्वातंत्र्य दिनाच्या दिवशी विजेत्यांच्या नावांची घोषणा केली जाईल आणि विजेत्यांना रोख पारितोषिक आणि प्रमाणपत्र देऊन गौरविण्यात येईल. ज्या मुलांची जन्मतारीख 01.07.2007 ते 30.06.2011 दरम्यान आहे  तेच या स्पर्धेत भाग घेऊ शकतात.
सीसीआरटी 40 वर्षांहून अधिक काळ शिक्षणाला संस्कृतीशी जोडण्याच्या क्षेत्रात कार्यरत आहे आणि आतापर्यंत 10 ते 14 वर्षे वयोगटातील तरुण आणि गुणवंत मुलांना 14,000 हून अधिक शिष्यवृत्ती देण्यात आल्या आहेत.
विजेत्यांना गुणवत्ता प्रमाणपत्र तसेच रोख बक्षिसे देण्यात येतील.
- प्रथम पुरस्कार 
- द्वितीय पुरस्कार 
- तृतीय पुरस्कार 
- उत्तेजनार्थ बक्षीस  भारताच्या प्रत्येक राज्य / केंद्र शासित प्रदेशासाठी 
कविता पाठवण्याची शेवटची तारीख 07-08-2020 रोजी रात्री 11.30 पर्यंत
नियम आणि अटी वाचण्यासाठी येथे क्लिक करा
नोंदणी आणि अधिक माहितीसाठी या लिंक वर क्लिक कराM.Chopade/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 96
रस्ते वाहतूक आणि महामार्ग मंत्रालय
पायाभूत सुविधांच्या विकासात ‘गुणवत्तेवर’ लक्ष केंद्रित करण्यासाठी नवीन कल्पना, संशोधनातील माहिती आणि तंत्रज्ञानासाठी इनोव्हेशन बँक स्थापन करण्याचा केंद्रीय मंत्री नितीन गडकरी यांचा प्रस्ताव
पायाभूत सुविधांच्या विकासात ‘गुणवत्तेवर’ लक्ष केंद्रित करण्यासाठी नवीन कल्पना, संशोधनातील माहिती आणि तंत्रज्ञानासाठी इनोव्हेशन  बँक स्थापन करण्याचा प्रस्ताव केंद्रीय रस्ते वाहतूक आणि महामार्ग मंत्री नितीन गडकरी यांनी मांडला आहे. इंडियन रोड्स काँग्रेस  च्या 222 व्या मध्यावधी परिषद बैठकीच्या उद्घाटन समारंभात ते बोलत होते. आयआरसीकडून नवीन उपक्रमांची अपेक्षा व्यक्त करून सर्व अभियंत्यांनी नवोन्मेष केंद्रस्थानी ठेवावा, असे त्यांनी सांगितले. आयआरसीने आयआयटी आणि जागतिक संस्थांच्या मदतीने जागतिक दर्जाची अत्याधुनिक प्रयोगशाळा विकसित केली पाहिजे, असे ते म्हणाले.
भारताला 5 ट्रिलियन डॉलरची अर्थव्यवस्था करण्याचे पंतप्रधान नरेंद्र मोदी यांचे स्वप्न पूर्ण करण्यात पायाभूत सुविधांचा विकास महत्त्वाचा असल्याचे गडकरी यांनी सांगितले.
रस्त्यांच्या पायाभूत सुविधांचा थेट संबंध त्या प्रदेशाच्या समृद्धीशी असतो. रस्ते पायाभूत सुविधा लोक, संस्कृती आणि समाज यांना जोडतात आणि सामाजिक-आर्थिक विकासाद्वारे समृद्धी आणतात, असे गडकरी यांनी सांगितले.
गेल्या 8 वर्षांत राष्ट्रीय महामार्गांची लांबी 2014 मधील 91,000 किमीवरून 50% पेक्षा अधिकने वाढून आता सुमारे 1.47 लाख किमी झाली आहे, अशी माहिती त्यांनी दिली. आमचे सरकार 2025 पर्यंत राष्ट्रीय महामार्गाचे जाळे 2 लाख किलोमीटरपर्यंत विस्तारित करण्यासाठी समर्पितपणे काम करत आहे. गेल्या 8 वर्षांत आम्ही अनेक जागतिक विक्रम केले आहेत, असेही ते म्हणाले.
सरकार ईशान्य क्षेत्राच्या विकासासाठी कटिबद्ध असल्याचे गडकरी यांनी सांगितले. या प्रदेशात पायाभूत सुविधांचा विकास करण्यात, राष्ट्रीय महामार्ग आणि पायाभूत सुविधा विकास महामंडळ लिमिटेड  महत्त्वाची भूमिका बजावत आहे. प्रदेशाचा राष्ट्रीय महामार्ग वाटा 10% आहे. आतापर्यंत 2344 किलोमीटर महामार्ग 45,000 कोटी रुपये खर्चून बांधण्यात आले आहेत, असे त्यांनी सांगितले.
बांधकामासाठी जगातील सर्वोत्तम आणि सर्वात यशस्वी तंत्रज्ञान आणि नवीन साहित्य स्वीकारण्यास आम्ही तयार आहोत, असे गडकरी यांनी सांगितले. सिद्ध तंत्रज्ञानाचा वापर आणि बांधकाम खर्च कमी करणे, या दोन महत्त्वाच्या बाबी आहेत. गुणवत्ता राखत बांधकामाचा खर्च कमी करण्याची गरज गडकरी यांनी यावेळी व्यक्त केली.
बांधकाम आणि कार्यान्वयन टप्प्यात कमीतकमी कार्बन उत्सर्जन आणि मर्यादित नैसर्गिक संसाधनांचा वापर व्हावा, असे त्यांनी सांगितले. परिसंस्था आणि पर्यावरणाच्या ऱ्हासाच्या मोलावर विकास करणे आम्हाला मान्य नाही, असे गडकरी यांनी स्पष्ट केले. पोलाद आणि सिमेंटसाठी शाश्वत पर्याय शोधण्याची आवश्यकता त्यांनी व्यक्त केली.
रस्ते सुरक्षा हे सरकारचे उच्च प्राधान्य क्षेत्र आहे, असे त्यांनी सांगितले. रस्ते अभियांत्रिकीशी संबंधित प्रभावी जागतिक पद्धती आणि मार्गदर्शक तत्त्वे विनिर्देशात समाविष्ट करणे आवश्यक आहे, असेही गडकरी म्हणाले.
पंतप्रधान कार्यालय
नरसिंहभाई पटेल यांच्या निधनाबद्दल पंतप्रधान नरेंद्र मोदी यांनी व्यक्त केला शोक
नवी दिल्ली, 21 जुलै 2022
गुजरातमधील स्वातंत्र्यसंग्राम सैनिक नरसिंहभाई पटेल यांच्या निधनाबद्दल पंतप्रधान नरेंद्र मोदी यांनी तीव्र शोक व्यक्त केला आहे. त्यांनी स्वातंत्र्यलढ्यात दिलेल्या योगदानाचे स्मरण करणारे ट्वीट पंतप्रधानांनी केले आहे.R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रस्ते वाहतूक आणि महामार्ग मंत्रालय
महाराष्ट्रातील राष्ट्रीय महामार्ग 752 ई वरील छत्रपती संभाजी नगर ते पैठण दरम्यानच्या 51 वटवृक्षांच्या पुनर्रोपणाची केंद्रीय मंत्री नितीन गडकरी यांनी केली पाहणी
केंद्रीय रस्ते वाहतूक आणि महामार्ग मंत्री नितीन गडकरी यांनी आज महाराष्ट्रातील राष्ट्रीय महामार्ग 752 ई वरील छत्रपती संभाजी नगर ते पैठण दरम्यानच्या 51 वटवृक्षांच्या पुनर्रोपणाची, आमदार संदिपान भुमरे आणि अभिनेते सयाजी शिंदे यांच्यासह पाहणी केली.
प्रसारमाध्यमांशी संवाद साधताना गडकरी म्हणाले की छत्रपती संभाजी नगर ते पैठण या राष्ट्रीय महामार्गाच्या रुंदीकरणात सध्याच्या महामार्गाच्या दोन्ही बाजूला 50 ते 100 वर्षे जुनी 51 वटवृक्षे होती. ही जुनी महाकाय झाडे तोडल्याशिवाय प्रकल्प पूर्ण करणे शक्य नव्हते. पण ती न तोडता अन्य ठिकाणी पुनर्रोपण करून पुनर्जीवित करण्याचा विचार केल्याचे त्यांनी सांगितले. जायकवाडी धरणामुळे भूजल पातळी चांगली असल्याने यासाठी पैठण देवभूमीची निवड करण्यात आल्याचे ही त्यांनी यावेळी स्पष्ट केले.
वृक्ष पुनर्रोपणाचा हा देशातील पहिला आणि एकमेव उपक्रम आहे, ज्यामध्ये 51 झाडांचे पुनर्संचयन आणि पुनर्रोपण यशस्वीरित्या करण्यात आले आहे. ही झाडे आगामी काळात प्रतिकूल हवामान बदलाची परिस्थिती आणि नैसर्गिक घटनांचे परिणाम परतवून लावतील आणि भूगर्भातील पाण्याचे पुनर्भरण, वन्यजीव अधिवास सुधारण्यासाठी आणि मातीची धूप कमी करण्यासाठी उपयुक्त ठरतील, असा विश्वास त्यांनी व्यक्त केला.
पंतप्रधान नरेंद्र मोदी यांच्या नेतृत्वाखाली सरकार देशातील पायाभूत सुविधांच्या विकासासोबतच पर्यावरण सुधारण्यासाठी कटिबद्ध असल्याचे गडकरी यांनी सांगितले. नव्याने बांधण्यात येणाऱ्या राष्ट्रीय महामार्गांच्या दोन्ही बाजूंच्या क्षेत्रफळानुसार मोठी झाडे लावण्याचा सरकारचा उपक्रम पर्यावरण रक्षणाच्या दिशेने टाकलेले महत्त्वाचे पाऊल असल्याचे ते म्हणाले. हरित महामार्गाची निर्मिती भारताला स्वच्छ, हरित आणि प्रदूषणमुक्त करण्यासाठी उपयुक्त ठरेल, असे ही मंत्री महोदयांनी नमूद केले.
पंतप्रधान कार्यालय
पंतप्रधान नरेंद्र मोदी यांनी नेपाळच्या पंतप्रधानांसोबत दूरध्वनीवरून साधला संवाद
नवी दिल्ली, 10 एप्रिल 2020
पंतप्रधान नरेंद्र मोदी यांनी आज नेपाळचे पंतप्रधान के पी शर्मा ओली यांच्यासोबत दूरध्वनीवरून संवाद साधला.
उभय नेत्यांनी यावेळी कोविड-19 मुळे उद्भवलेल्या आणीबाणीवर आणि दोन्ही देशातील आणि प्रदेशातील नागरिकांची सुरक्षा आणि आरोग्याशी संबंधित आव्हानांवर आपली मते व्यक्त केली. या साथीच्या रोगाची परिस्थिती हाताळण्यासाठी दोन्ही देशांनी आपापल्या देशात अवलंबलेल्या उपाययोजनांवर त्यांनी चर्चा केली.
पंतप्रधान मोदी यांनी पंतप्रधान ओली यांच्या नेतृत्वात नेपाळ सरकारने घेतलेल्या प्रतिक्रियेची आणि व्यवस्थापनाची आणि या आव्हानाचा सामना करण्यासाठी नेपाळमधील लोकांच्या दृढ संकल्पांचे कौतुक केले.
सार्क देशांमधील साथीच्या रोगाचा प्रतिसाद समन्वयित करण्याच्या पंतप्रधान मोदी यांच्या पुढाकाराचे पंतप्रधान ओली यांनी पुन्हा कौतुक केले. भारताने नेपाळला दिलेल्या द्विपक्षीय सहकार्याबद्दल देखील ओली यांनी आभार मानले.
या जागतिक महामारी विरुद्ध लढा देण्यासाठी नेपाळच्या प्रयत्नांना सर्वतोपरी सहकार्य आणि पाठबळ देण्यासाठी भारत वचनबद्ध असल्याचा पुनरुच्चार पंतप्रधान मोदी यांनी यावेळी केला. कोविड-19 मुळे उद्भवलेल्या सर्व मुद्यांवर तसेच जीवनावश्यक वस्तूंचा सीमापार पुरवठा सुलभ करण्यासाठी दोन्ही देशातील तज्ञआणि अधिकारी एकमेकांशी बारकाईने विचारविनिमय करून समन्वय साधतील यावर उभय नेत्यांनी सहमती दर्शवली.
पंतप्रधान नरेंद्र मोदी यांनी यावेळी पंतप्रधान ओली आणि नेपाळच्या नागरिकांच्या चांगल्या आरोग्यासाठी आणि कल्याणासाठी शुभेच्छा दिल्या.
G.Chippalkatti/S.Mhatre/D.Rane
(
पर्यटन मंत्रालय
जुना गोवा येथे नूतनीकरण केलेल्या हेलिपॅडचे उद्घाटन
गोवा, 20 सप्टेंबर 2021
जुन्या गोव्यातील नूतनीकरण केलेल्या हेलीपॅडचे उद्घाटन केंद्रीय पर्यटन आणि ईशान्य प्रदेश विकास मंत्री जी किशन रेड्डी आणि गोव्याचे मुख्यमंत्री प्रमोद सावंत यांच्या हस्ते आज झाले.
उद्घाटनाच्या कार्यक्रमाला केंद्रीय पर्यटन राज्यमंत्री श्रीपाद नाईक, गोव्याचे उपमुख्यमंत्री मनोहर आजगावकर तसेच आमदार आणि केंद्र सरकार व गोवा राज्य सरकारमधील वरिष्ठ अधिकारी उपस्थित होते.
गोवा हे फक्त राष्ट्रीय पर्यटन स्थळ म्हणूनच प्रख्यात नाही तर एक महत्त्वाचे आंतरराष्ट्रीय ठिकाण आहे, असे केंद्रीय मंत्री जी किशन रेड्डी यांनी यावेळी बोलताना सांगितले.
इस्रायल लष्कराचा अनुभव सांगताना सक्तीच्या लष्करी प्रशिक्षणानंतर इस्रायल लष्करातील जवान आपले आवडते स्थळ म्हणून नैसर्गिक सौंदर्य लाभलेल्या आणि खर्चाच्या दृष्टीने किफायतशीर असणाऱ्या गोव्याला पसंती देतात असे रेड्डी यांनी सांगितले. पर्यटन क्षेत्र हे एक महत्त्वाचे रोजगारनिर्मिती क्षेत्र असून केंद्र सरकार गोव्यातील पर्यटन क्षेत्राच्या विकासासाठी सर्वतोपरी सहाय्य करून अधिकाधिक रोजगार निर्माण करत आहे असेही त्यांनी नमूद केले. गोवा स्वतंत्र झाले त्याला साठ वर्षे झाली. या साठाव्या वर्षात पर्यटन आणि सांस्कृतिक मंत्रालय व्यवस्थित निधी पुरवून गोव्याला जगाच्या नकाशावर सर्वाधिक पसंतीचे पर्यटन स्थळ म्हणून आणणार आहे अशी खात्री ही त्यांनी दिली. केंद्र सरकार सदैव गोव्यातील नागरिकांसोबत आहे असा पंतप्रधानांचा संदेशही मंत्रीमहोदयांनी यावेळी दिला.
या हेलिपॅडच्या नूतनीकरणाला पाच कोटी रुपयांचा खर्च आला असून ते सरकारी तसेच खाजगी क्षेत्रालाही उत्तम प्रकारे उपयोगी पडेल अशी ग्वाही गोव्याचे मुख्यमंत्री प्रमोद सावंत यांनी दिली. गोव्यातील पर्यटनाचा विकास व्हावा हाच यामागील उद्देश असल्याचे त्यांनी स्पष्ट केले.
'स्वदेश दर्शन किनारी प्रदेश' या कल्पने अंतर्गत या हेलिपॅडचा विकास करण्यात आला आहे. स्वदेश दर्शन योजना ही केंद्राकडून राबवण्यात येणारी क्षेत्रीय योजना असून भारत सरकारच्या पर्यटन मंत्रालयाने पर्यटनक्षेत्राचा कल्पनाधारित एकत्रित विकास करण्याच्या दृष्टीने ही योजना आणली आहे.
देशातील पर्यटन केंद्रांचा विकास करण्याच्या दृष्टीने आखलेली ही योजना आहे. केंद्र सरकारच्या स्वच्छ भारत अभियान, स्किल इंडिया, मेक इन इंडिया यासारख्या योजनांशी या योजनेचा मेळ घातला गेला आहे. पर्यटन क्षेत्र रोजगार निर्माण करत असून, विविध क्षेत्रांशी मेळ घालत आर्थिक विकासाला चालना देणारे क्षेत्र आहे.M.Chopade/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
आरोग्य आणि कुटुंब कल्याण मंत्रालय
ई संजीवनी या केंद्र सरकारच्या टेलीमेडिसिन उपक्रमाने गाठला 1.2 कोटी सल्ल्यांचा टप्पा
दररोज सुमारे 90,000 रुग्ण ई संजीवनी या दूरस्थ आरोग्य सुविधेचा लाभ घेतात
ई संजीवनी या केंद्र सरकारच्या राष्ट्रीय टेलीमेडिसिन सेवेने 1.2 कोटी  सल्ल्यांचा टप्पा गाठत देशाची सर्वात लोकप्रिय आणि सर्वात मोठी टेलीमेडिसिन सेवा म्हणून आकार घेतला आहे. सध्या राष्ट्रीय टेलीमेडिसिन सेवा देशभरात दररोज 90,000 रुग्णांना सेवा पुरवत आहे. रुग्ण त्याच बरोबर डॉक्टर आणि तज्ञानी व्यापक रूपाने याचा स्वीकार केल्याचे संकेत यातून मिळत आहेत.
आरोग्य आणि कुटुंब कल्याण मंत्रालयाची राष्ट्रीय टेलीमेडिसिन सेवा ई संजीवनी, दोन प्रकारे चालते. ई संजीवनी एबी –एचडब्ल्यूसी  आणि ई संजीवनी ओपीडी  बाह्य रुग्ण सेवा पुरवणारा हा मंच रुग्णांना त्यांच्या घरातच सल्ला सेवा पुरवतो.
डॉक्टर ते डॉक्टर टेलीमेडिसिन सेवा देणाऱ्या ई संजीवनीद्वारे सुमारे 67,00,000 सल्ले देण्यात आले आहेत. आयुष्मान भारत योजने अंतर्गत आरोग्य आणि वेलनेस केंद्रात याची अंमलबजावणी करण्यात येते. नोव्हेंबर 2019 मध्ये याची सुरवात झाली. ही सेवा सुरु करणारे आंध्रप्रदेश हे पहिले राज्य ठरले होते. ही सेवा सुरू झाल्यापासून विविध राज्यात 2000 केंद्रे आणि 28,000 प्रवक्ते आहेत.
ई संजीवनी ओपीडी ही नागरिकांना कोविड 19 आणि बिगर कोविड टेली मेडिसिन सेवा पुरवते. देशातल्या पहिल्या लॉकडाऊन दरम्यान, जेव्हा सर्व बाह्य रुग्ण सेवा बंद होत्या त्या काळात 13 एप्रिल 2020 मध्ये याची सुरवात करण्यात आली. या सेवे द्वारे 51,00,000 रुग्णांना सेवा पुरवण्यात आली. 430 ऑनलाईन ओपीडी द्वारे या सेवा पुरवण्यात आल्या यामध्ये सर्वसाधारण ओपीडी आणि तज्ञ ओपीडी यांचा समावेश होता.
भटिंडा , बीबीनगर , कल्याणी , ऋषिकेश , किंग जॉर्ज मेडिकल कॉलेज, लखनऊ  इत्यादी एम्स सारख्या प्रमुख तृतीय स्तरीय वैद्यकीय संस्थाही ई संजीवनी ओपीडी द्वारे बाह्यरुग्ण आरोग्य सेवा प्रदान करत आहेत.
केंद्र सरकारची ई संजीवनी- ही राष्ट्रीय टेलीमेडिसिन सेवा शहरी आणि ग्रामीण भारत यामधली डिजिटल आरोग्य तफावत दूर करण्यासाठी मदत करते. द्वितीय आणि तृतीय रुग्णालयावरचा ताण कमी करण्यासाठी मदत करण्याबरोबरच डॉक्टर आणि तज्ञ यांच्या संख्येतली कमतरता भरून काढण्यासाठी याचा उपयोग होतो. राष्ट्रीय डिजिटल आरोग्य अभियानाच्या धर्तीवर हा डिजिटल उपक्रमही देशातल्या डिजिटल आरोग्य परीसंस्थेला चालना देत आहे. मोहाली इथल्या सी डाक या संस्थेने हे स्वदेशी टेली मेडिसिन तंत्रज्ञान विकसित केले आहे. टेली मेडिसिनची उपयुक्तता आणि कोविद्ची आणखी लाट आल्यास त्यादृष्टीने नियोजन या दृष्टीने या उपक्रमात दिवसाला 500,000 सल्ले देण्याच्या दृष्टीने आरोग्य मंत्रालय यामध्ये मध्ये वृद्धी करत आहे. ई –संजीवनीचा स्वीकार करण्यात आघाडीवर असलेली10 राज्ये अशी आहेत- , कर्नाटक , तामिळनाडू , उत्तर प्रदेश , गुजरात  , मध्य प्रदेश , बिहार , महाराष्ट्र , पश्चिम बंगाल , केरळ .
उपराष्ट्रपती कार्यालय
आपल्या भाषांच्या संवर्धनासाठी जनचळवळ आवश्यक: उपराष्ट्रपती एम. वेंकैया नायडू
राष्ट्रथर तेलुगू समख्याच्या 6 व्या वर्धापन दिनानिमित्त उपराष्ट्रपतींचे संबोधन
नवी दिल्ली, 27 जून 2021
आपल्या भाषेच्या परंपरांचा लाभ येणाऱ्या पिढ्यांपर्यंत पोहोचविण्याच्या दृष्टीने, भाषा संवर्धनासाठी सरकारच्या प्रयत्नांना पूरक जनचळवळीच्या आवश्यकतेवर उपराष्ट्रपती श्री. एम. वेंकैया नायडू यांनी आज भर दिला
पिढ्यांना आणि भौगोलिकदृष्ट्या लोकांना एकत्र आणण्यासाठी भाषेचे सामर्थ्य अधोरेखित करत श्री. नायडू यांनी, आपल्या भाषा, संस्कृती आणि परंपरांचे संवर्धन करण्यासाठी, त्या समृद्ध होण्यासाठी आणि त्यांचा प्रसार करण्यासाठी ठोस प्रयत्न करण्याचे आवाहन केले.
सहाव्या वार्षिक ‘राष्ट्रथर तेलुगू समख्या ’ परिषदेत बोलताना , श्री नायडू यांनी सुचवले की ,तेलुगू भाषेच्या आणि आपल्या स्थानिक परंपरांच्या पुनरुज्जीवनासाठी तेलगू भाषकांनी एकत्र यायला हवे.
भाषेकडे दुर्लक्ष केल्यास तिची अधोगती होईल हे लक्षात घेता, उपराष्ट्रपतींनी असा सल्ला दिला की, अन्य भाषा आणि संस्कृतींचा अनादर न करता आपली मातृभाषा आणि संस्कृतीचे संवर्धन आणि प्रसार करण्याचे प्रत्येकाचे कर्तव्य आहे.
राष्ट्रीय शैक्षणिक धोरण, 2020 च्या कल्पनेनुसार मातृभाषेत प्राथमिक शिक्षण घेण्याची गरज श्री.नायडू यांनी अधोरेखित केली. राष्ट्रपती, उपराष्ट्रपती, पंतप्रधान आणि मुख्य न्यायाधीश यांच्यासह देशातील सर्वोच्च घटनात्मक पदांवर सध्या कार्यरत असलेल्या व्यक्तींचे प्राथमिक शिक्षण मातृभाषेत झाले असल्याचे त्यांनी नमूद केले.
भाषेच्या समृद्ध परंपरेचा प्रसार करण्याच्या दृष्टीने, तेलुगू साहित्याचा अन्य भारतीय भाषांमध्ये अनुवाद करण्यासाठी आणखी पुढाकार घेण्याचे आवाहन उपराष्ट्रपतींनी केले.M.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193